পানিপথের দ্বিতীয় যুদ্ধ
মূঘল সম্রাজ্যের প্রতিষ্ঠাতা বাবরের উত্তরসূরি হুমায়ূন রাজত্ব হারিয়েছিলেন যখন ১৫৪০ সালে সূর সম্রাজ্যের প্রতিষ্ঠাতা শের শাহ সূরি তাকে ভারতের বাইরে বিতাড়িত করেছিল। দিল্লী এবং আগ্রার পতন হয়েছিল শের শাহর হাতেই। পরবর্তীতে ১৫৪৫ সালে তাঁর মৃত্যু হয়। তাঁর উত্তরসূরী হয় ছোট ছেলে ইসলাম শাহ সূরি, যিনি ছিলেন একজন দক্ষ শাসক। ১৫৫৩ সালে তাঁর মৃত্যুর পর সূর সাম্রাজ্য উত্তরাধিকার যুদ্ধে জড়িয়ে পড়েন এবং বিদ্রোহী ও প্রদেশসমুহের বিচ্ছিন্নতাবাদীদের দ্বারা আক্রান্ত হয়েছিলেন। হারানো রাজত্ব ফিরে পেতে হুমায়ূন এই বিবাদ কাজে লাগিয়েছিলেন এবং ১৫৫৫ সালের ২৩শে জুলাই মুঘলরা সিকান্দার শাহ সুরি কে পরাজিত করে, এবং সবশেষে দিল্লী ও আগ্রার উপর নিয়ন্ত্রণ ফিরে পায়।
মুইজউদ্দিন কায়কোবাদ
পুত্র মুহাম্মদের মৃত্যুর পর গিয়াসউদ্দিন বলবন তার পুত্র বুগরা খানকে উত্তরাধিকারী মনোনীত করতে চেয়েছিলেন। কিন্তু বুগরা খান বাংলার গভর্নর হিসেবে থাকা শ্রেয় বিবেচনা করেছিলেন। তাই বলবন তার পৌত্র ও মুহাম্মদের পুত্র কায়খসরুকে উত্তরাধিকারী মনোনীত করেন। তবে বলবনের মৃত্যুর পর অভিজাতরা বুগরা খানের পুত্র কায়কোবাদকে মসনদে বসায়।